**MatchPol** -Projektforslag til Bachelorprojekt.

Udfyldes af praksis/forsknings- og udviklingsmiljø

Kryds gerne flere af, hvis projektet kan udarbejdes af flere professioner:

|  |  |  |  |
| --- | --- | --- | --- |
| Jordemoder |  | Folkeskolelærer |  |
| Ergoterapeut |  | Offentlig Administration |  |
| Sygeplejerske |  | Ernæring og Sundhed |  |
| Socialrådgiver |  | Fysioterapeut | X |
| Global Nutrition and Health |  | Radiograf |  |
| Katastrofe og risikomanager |  | Laborant og procesteknolog |  |
| Bioanalytiker |  |  |  |

|  |
| --- |
|  |

Sæt kryds hvis projektet ønskes udarbejdet som et tværprofessionelt bachelorprojekt:

|  |
| --- |
| **Titel:**Hvordan opfatter patienter diagnosen ”femoroacetabular impingement syndrom” samt behandlingsforløbet. |
| **Præsentation:**Projektet udføres under vejledning af forskere fra Sports Orthopedic Research Center – Copenhagen (SORC-C) på Hvidovre Hospital. SORC-C er verdensførende indenfor sportsmedicinsk og sportskirurgisk forskning, og er Olympisk Forskningscenter. |
| **Beskrivelse:**Femoroacetabular impingement syndrom er en hofteledsdysfunktion, der typisk ses hos unge til midaldrende aktive personer. Mange patienter oplever ikke et tilfredsstillende behandlingsforløb, hvilket resulterer i vedvarende smerter og funktionsnedsættelse. I dette projekt ønsker vi at undersøge mulige årsager til dette samt hvordan diagnosen påvirker forventninger til forskellige typer af behandling. |
| **Metode:**Projektet udføres som et tværsnitsstudie. Det forventes at de studerende selv står for at planlægge rekruttering af patienter fra Ortopædkirurgisk Ambulatorium på Hvidovre Hospital. Dataopsamlingen sker gennem semi-strukturerede interviews. For den rigtige bachelorgruppe kan der blive mulighed for medforfatterskaber på efterfølgende afrapportering i videnskabelige tidsskriftartikel eller konferenceabstract. Der foreligger ikke en projektbeskrivelse og de studerende har derfor stor mulighed for at præge projektet.  |
| **Tidshorisont:**Projektet kan udføres fra forår 2021. For den rigtige gruppe, vil der være mulighed for at kombinere projektet med ophold der kan opfylde kriterierne for ”valgfrit element” tilsvarende 10 ECTS forinden bachelor-perioden. Denne periode sikrer at de studerende opnår grundig forberedelse med henblik på afprøvning af interviewguide, studieflow, og forståelse for den teoretisk baggrund for projektet.  |
| **Henvendelse om projektforslaget**Interesserede studerende kan henvende sig på nedenstående mail. Vi ønsker et par linjer om hver enkelt studerendes fysioterapeutiske og evt. sportsfaglige erfaringer og netværk.  |
| **Kontaktperson(er):** Fysioterapeut, PhD-studerende Lasse Ishøi: lasse.ishoei@regionh.dk |
| **Andre bemærkninger:**Grupper der efterlader indtryk af arbejdsomhed, selvstændighed, en systematisk tilgang, og læringsivrighed vægtes højt. Studerende med et ønske om følgende relevant kandidatuddannelse der ønsker at blive tilknyttet et forskningsmiljø imødeses. |